ต้องบอกคุณก่อนครับปกติเป็นคนไม่ทาครีมและเป็นคนผิวแห้ง คือเป็นมานานครับ บางทีลอกที่หลังหู บางทีก็ที่คอ เป็นบ่อยอยู่ครับ (ปกติเป็นคนนอนดึก-และเครียด) คืออยากทราบว่า ผมเป็น เซ็บเดิร์ม หรือ สะเก็ดเงิน หรือ ผิวแห้งปกติ อักเสบ หรืออะไรครับ และอันตรายมั้ยครับ เคยเป็นหลังหูแผ่นๆเป็นสีออกเหลืองๆด้วยครับ (เป็นสีเหลืองๆครั้งเดียวที่เคยสังเกตุ ช่วงนั้นนอนดึกมากๆ) แต่นานแล้วครับ ปกติจะเป็นแบบในรูปบางวันก็มีบางวันก็น้อย งง จริงๆ ปกติถ้าไม่เกาไม่แกะ จะไม่มีอาการอะไรเลยครับ ไม่คัน ไม่แสบ เป็นมาหลายปีแล้วครับ รูป รูป 2 รูป 3 
สวัสดีค่ะ V,จากรูปที่ส่งให้ดูนั้น พบว่าลักษณะของผิวหนังมีขุยขาวๆ เกิดขึ้น ซึ่งอาจเกิดได้จาก1. โรคผิวหนังอักเสบseborrheic dermatitis หรือโรคเซบเดิร์ม อาการจะเป็นได้หลายระดับ หากเป็นที่ศีรษะจะมีอาการที่เป็นรังแคมาก ส่วบริเวณอื่นๆ มักพบบริเวณผิวหนังที่มีต่อมไขมันมาก เช่นบริเวณหลังใบหู หัวคอ้ว ระหว่างคิ้ว ซอกจมูก อก ไหล่ นอกจากนี้อาจพบที่รักแร้ ขาหนีบ โดยจะพบเป็นผื่นแดง และมีขุย สะเก็ดสีออกเหลืองมันๆ อาการมักจะกำเริบในหน้าหนาว เมื่อเกิดความเครียด หรือพักผ่อนน้อย2. ผิวแห้ง จะพบในบริเวณที่มีต่อมไขมันน้อย ซึ่งจะตรงข้ามกับโรคเซบเดิร์ม3. โรคสะเก็ดเงินมีหลายชนิดย่อย ที่พบบ่อยคือจะเห็นเป็นผื่นนูนแดงหนามีขุยสีขาวหรืออกสีเงินอยู่บนผื่น หากลอกขุยออกจะมีเลือดออก มักพบเป็นที่หนังศีรษะ และตามข้อศอก ข้อเข่า ก้นกบ หรือหน้าแข้ง ในบางรายจะมีตวามผิดปกติที่เล็บด้วย โดยเล็บมือและเท้าจะหนาขึ้น มีรอยบุ๋ม ผิดรูปทรง บางรายอาจเกิดอาการข้อักเสบ มีอาการปวดตามข้อเรื้อรัง4. เป็นผื่นแพ้สัมผัส(Contact Dermatitis) เกิดจากผิวหนังสัมผัสกับสารก่อความระคายเคืองหรือสารก่อภูมิแพ้ เช่น โลหะบางชนิด น้ำหอม สบู่ ผงซักฟอก ครีมทาผิว แป้ง เป็นต้น โดยหากเป็นเรื้อรัง ผิวหนังจะหนาตัวขึ้น มีลักษณะแห้ง ลอกเป็นุยและสะเก็ด5.โรคกลาก(Ringworm)เกิดจากการติดเชื้อรา ลักษณะจะเห็นเป็นผื่นรูปวงกลมหรือวงรีที่มีขอบเขตหยึกหยักไปมา ผื่นจะเป็นแบบยกนูนขึ้นจากผิวหนัง และขอบของผื่นจะยกนูนสูงกว่าตรงกลางของผื่น ผื่นมีสีแดงและมีขุยสีขาวๆ ปกคลุม มีอาการคันนอกจากนี้ยังอาจเกิดจากโรคผิวหนังอักเสบชนิดอื่นๆ ได้อีกแนะนำให้ V ไปพบแพทย์เฉพาะทางด้านผิวหนัง เพื่อตรวจรอยโรคผิวหนังทั่วตัวรวมถึงตรวจร่างกายอื่นๆ จะได้รับการวินิจฉัยที่ถูกต้องค่ะ ในบางกรณีอาจจำเป็นต้องตัดชิ้เนื้อขนาดเล็กที่ผิวหนังไปตรวจด้วยค่ะ